
A politika és az influenszerek világa, avagy a következő választói generáció szavazatának befolyásolása új eszközökkel

Az influenszerek megjelenése a robbanásszerű közösségi média térnyerésének köszönhető. Az influenszerek eleinte a marketing területen hoztak változásokat azzal, hogy új reklámfelületet biztosítottak a cégek számára, amelyek felkérték őket. Várható volt, hogy előbb vagy utóbb a politika területén a választási kampányok új stratégiai eszközei vagy szereplői lesznek, hiszen emberek millióit érhetik el általuk a pártok.
Az ismert személyek, azaz a hírességek szerepe a politikai kampányokban nem egy ritka és nem egy új eset nemzetközi szinten. Amerikában a hírességek politikai szerepvállalása és valamelyik párt irányába húzódó magatartása sokszor nyilvános és ők maguk is ellátják a pártok buzdító és a politikában aktív részvételre sugalló funkciót. A hírességek új választói generációt tudnak megszólítani, főként azon hírességekre kell gondolni, amelyeknek a rajongói táborát zömében fiatalkorúak alkotják. Az amerikai influenszerek és hírességek esetében a politikai értékek melletti kiállás egy általánosan elterjedt szokás, hogy nyilvánosan vállalják a véleményüket, gondolhatunk akárcsak a Black Lives Matter mozgalomra, ahol híres emberek tömkelege állt a mozgalom mögé. Magyarországon azonban a politika a hírességek körében és az influenszeri rétegben tabu téma. A hazai influenszerek egy bizonyos rétege foglalkozik csak közéleti témák megtárgyalásával és annak a következményeivel. Míg a többsége a hazai influenszereknek vagy csak érintőlegesen vagy egyáltalán nem mer politikai véleményt nyilvánítani számos okok miatt, amelyekre a dolgozatomban térek ki.
A dolgozatom arra a szűk hazai ismert tartalomgyártó rétegre koncentrál, akik valamilyen formában beszélnek a közügyekről, és hogy ezen tartalomgyártók milyen kategóriába sorolhatók be. A kategória alatt értem, hogy politikai influenszerekről beszélhetünk (ahogyan sok más influenszer kategória van ezen kívül pl: szépség és divat influenszerek,) amelyek egy új influenszer kategóriát jelentenének, vagy csak ismert emberek politikai szerepvállalásáról. A dolgozatomban a két említett kategória különbségének bemutatása után a hazai tartalomgyártókat is elhelyezem ezen csoportokba. 



